Jonckheere (bussen)

Jonckheere, of voluut VDL Jonckheere Bus & Coach N.V. es een West-Vlams bedryf die autobussn makt. Ze zyn gevestigd in Bevern by Roeseloare.

Geschiedenisse
In 1881 begoste Henri Jonckheere mi et bouwn van peirdekarrn en koetsn. 't Wos ton nog geen sproake van auto's. Kort achter de êeuwwisselienge bouwde ie zynen êestn auto. 
Achter den Êeste Weireldoorloge begoste zyne zeune Joseph met de bouw van autobussn. Geleidelik an weird de bouw van autocarrosserien ofgebouwd, omdat et nie mêe rendoabel wos. Moar in autobussn kwaamn ze stillekesan de Belgische marktleider. 
Achter de Twêede Weireldoorloge wos't er een oungelôoflikke vroage noa bussn en bloeide de firma. Ondertussn zyn ze uutgegroeid tot ne weireldspeler met een uutgebreid gamma: touringcars, stadsbussn, gelede bussn,... 
Vanof 1994 makt Jonckheere dêel uut van de Berkhof groep, vanof 1998 van de VDL groep.

Categorie:West-Vlams bedryf
Categorie:Economie
Categorie:Buus
Categorie:Roeseloare